गोपीनाथ मुण्डे यांचे प्राथमिक शिक्षण जिल्हापरिषदेच्या शाळेत तर बी. कॉम. पर्यंतचे महाविद्यालयीन शिक्षण अम्बेजोगाई येथे झाले.

गोपीनाथ मुण्डे इ.स. १९६९ मध्ये अम्बेजोगाई येथील योगेश्‍वरी शिक्षण संस्थेच्या स्वामी रामानन्द तीर्थ महाविद्यालयात वाणिज्य शाखेच्या द्वितीय वर्षात होते. पदवीचे शिक्षण पूर्ण झाल्यावर ते पुढील शिक्षणासाठी पुण्याला गेले. मुण्डे पदवीचे शिक्षण घेत असताना बी. के. सबनीस हे स्वामी रामानन्द तीर्थ महाविद्यालयाचे प्राचार्य होते. सबनीस सर हे समाजवादी विचारांचे होते. त्यांचे विद्यार्थी गोपीनाथ मुण्डे, प्रमोद महाजन यांच्यावर संघाच्या विचारांचा प्रभाव होता. मुण्डे यांना सबनीसांचा आदर होता. संघाच्या विचारांचा प्रभाव असूनही मुण्डे यांनी इतर मतांबद्दल दुराग्रह ठेवला नाही.
मुण्डेंनी चार दशकांपूर्वी बीडच्या कॉलेजमध्ये विद्यार्थी संसदेच्या निवडणुका लढवून राजकारणाचा श्रीगणेशा केला. कॉलेजात असतांना त्यांची प्रमोद महाजन यांच्याशी मैत्री झाली आणि त्यांच्या आयुष्यालाच कलाटणी मिळाली.

राजकीय कर्तृत्व
संघर्ष प्रतिमा
विद्यार्थी जीवन
संक्षिप्त परिचय